Държавен вестник, бр. 3, 2009 г., стр. 11

Б Р О Й  3
Д Ъ Р Ж А В Е Н   В Е С Т Н И К
С Т Р .  11
5. “Ползвател” е всяко физическо или юри-
дическо лице, което използва флуорирани пар-
никови газове за производствени нужди, сервиз
или поддръжка или за други процеси в дейност-
та си, включително пускането им на пазара на
Република България.
6. “Преработвател” е всяко физическо или
юридическо лице, което извършва дейности по
рециклиране, регенериране или обезвреждане
на флуорирани парникови газове.
7. “Оператор” е всяко физическо или юриди-
ческо лице по смисъла на чл. 2, ал. 6 от Регла-
мент (ЕО) № 842/2006, включително лицето—
собственик на инсталацията, попадаща в об-
хвата на Регламент (ЕО) № 842/2006.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Разпоредбите на чл. 3 влизат в сила от
4 юли 2009 г. за физическите и юридическите
лица, извършвали една или повече дейности,
предвидени в чл. 2 от Регламент (ЕО) № 303/
2008, преди 4 юли 2008 г.
§ 3. Физическите лица, притежаващи доку-
мент за правоспособност за придобита катего-
рия I по чл. 4, ал. 2 от Регламент (ЕО) № 303/
2008, могат да извършват и дейностите по чл. 4г
от Наредбата за осъществяване на контрол и
управление на веществата, които нарушават
озоновия слой.
§ 4. Разпоредбите на чл. 10 влизат в сила от
4 юли 2009 г. за физическите и юридическите
лица, извършвали една или повече дейности,
предвидени в чл. 2 от Регламент (ЕО) № 304/
2008, преди 4 юли 2008 г.
§ 5. Разпоредбите на чл. 17 влизат в сила от
4 юли 2009 г. за физическите лица, извършвали
дейността, предвидена в чл. 1 от Регламент (ЕО)
№ 305/2008, преди 4 юли 2008 г.
§ 6. Разпоредбите на чл. 21 влизат в сила от
4 юли 2009 г.
§ 7. Разпоредбите на чл. 24 се прилагат до
4 юли 2010 г.
§ 8. Разпоредбите на чл. 26 влизат в сила от
4 юли 2009 г. за физическите лица, извършвали
дейността, предвидена в чл. 1 от Регламент (ЕО)
№ 306/2008, преди 4 юли 2008 г.
§ 9. Наредбата се приема на основание чл. 17,
ал. 2 от Закона за чистотата на атмосферния
въздух.
Приложение № 1
към чл. 7, ал. 2, т. 4
СПИСЪК
на необходимия инструментариум за извършва-
не на монтаж, сервиз или поддръжка на стаци-
онарни хладилни и климатични системи, както
и на топлинни помпи, съдържащи някои флуо-
рирани парникови газове
1. Уред за откриване на пропуски (пропуско-
търсач) с чувствителност до 7 g/годишно, базиран
на хидрофлуорвъглеводороди (HFC).
2. Станция за изтегляне на работното вещес-
тво от системата в течна и парна фаза. Типът на
станцията да позволява изтегляне на типа хла-
дилен агент, с който е заредена инсталацията.
Производителността на станцията да е съобра-
зена с количеството на работното вещество в сис-
темата.
3. Празен/празни контейнер/контейнери за съ-
биране на изтегленото вещество. Вместимостта
на цилиндъра/цилиндрите трябва да съответства
на количеството хладилен агент, подлежащо на
изтегляне.
4. Електронна везна със стъпка на отчитане не
по-голяма от 10 g, за прецизно определяне коли-
чеството на изтегляното вещество или на вещест-
вото, с което повторно се зарежда системата.
5. Двустъпална/двустъпални вакуумпомпа/ва-
куумпомпи с производителност, съответстваща на
големината на инсталацията, и с крайна степен на
вакуум не по-голяма от 15µm.
6. Термометър/термометри с точност на измер-
ването не по-малка от 0,1 °С.
7. Вакуумметър с обхват от 1000 до 0 mbar и
клас 1.6.
8. Комплект манометри за високо и ниско на-
лягане, притежаващи скали за съответния хлади-
лен агент—клас 1.6.
9. Комплект маркучи за зареждане и за връзка с
вакуумпомпата с работно налягане 51 bar за газове-
те с нормално налягане и с работно налягане 55 bar
за газовете с високо налягане (например R410A).
10. Миниспирателни вентили за маркучи.
11. Преносим апарат за запояване.
12. Комплект инструменти за подготовка на
тръбите, свързана с процеса на монтаж, сервиз и
отстраняване на течовете:
а) тръборез/тръборези;
б) конусна дъска;
в) експандер за тръби;
г) инструмент за почистване на тръбите.
Приложение № 2
към чл. 14, ал. 2, т. 4
СПИСЪК
на необходимия инструментариум за извършва-
не на монтаж, сервиз или поддръжка на стацио-
нарни противопожарни системи и пожарогасите-
ли, съдържащи някои флуорирани парникови
газове
1. Техническо устройство за измерване на тег-
ло не по-малко от 300 kg, със стъпка на отчитане
не по-голяма от 100 g.
2. Устройство за измерване на температура с
точност на измерване минимум 1 °С.
3. Транспортна количка за преместване на кон-
тейнерите, съдържащи флуорирани парникови
газове, снабдена с приспособление, осигуряващо
техния безопасен транспорт.
4. Инструменти и приспособления за монтаж и
демонтаж на контейнери, съдържащи флуорирани
парникови газове.